tomron87/hebrew-wikipedia-sentences-corpus huggingface dataset:
שם עבד על רפורמה בבית חולים לחולי נפש גדול והיה פרופסור לפסיכולוגיה עד לפרישתו בשנת 1992. למרות שאוסמונד המשיך לחקור את הסכיזופרניה, הוא התאכזב כי לא יכול היה להמשיך לעבוד עם הלוצינוגנים.
התרופות, שירדו למחתרת, נותרו מקור להערצה פולחנית, אך הפסיכיאטריה שכחה אותן במהירות.
מבחינתו של אוסמונד, עשרות השנים של עבודה, לאחר שעזב את וויבורן, המשיכו בהסתכלות על יחסי רופא -מטופל, אך הפרופיל שלו היה נמוך בהרבה.
אלה היו עשורים של רפלקציה.
השנים הטרנסצנדנטיות עמדו כעת מאחוריו.
אין ספק שאוסמונד הקדים את זמנו, חמישה עשורים לאחר שעזב את וייבורן, הפסיכדליים חזרו והמחקר על הלוצינוגנים כיום בעיצומו.
מחקרים על פסילוסיבין, LSD, מסקלין, MDMA, קטמין, ועוד, מוכיחים היום את תועלתם לטיפול בדיכאון, PTSD, חרדה, התמכרות, הפרעות קשב וריכוז ואפילו אלצהיימר.
לאורך הקריירה שלו, אוסמונד פרסם אחד עשר ספרים ומאמרים רבים (ראה).
הוא נפטר מהפרעת קצב לב ב-6 בפברואר 2004. השאיר אישה, שלושה ילדים וחמישה נכדים.
המפקד העליון של בעלות הברית באירופה Supreme Allied Commander Europe) הוא תוארו של המפקד על כוחות נאט"ו ברחבי אירופה.
תפקיד זה נחשב לשני בחשיבותו בתוך ההיררכיה של נאט"ו, כפוף רק ליושב ראש הוועדה הצבאית של נאט"ו.
באופן מסורתי, המפקד העליון הוא תמיד גנרל מהכוחות המזוינים של ארצות הברית, אשר נבחר בידי נשיא ארצות הברית, וכסגנו מתמנה גנרל מצבא בריטניה או מהבונדסוור.
בהתאם לכך, המפקד העליון של בעלות הברית באירופה משמש במקביל גם כמפקד פיקוד אירופה של ארצות הברית.
בתחום סמכותו של המפקד העליון כלולים פיקוד הכוח המשותף בברונסום, פיקוד האוויר של בעלות הברית, הפיקוד הימי של בעלות הברית, פיקוד היבשה של בעלות הברית, סוכנות שירותי התקשורת ומערכות המידע של נאט"ו, פיקוד הכוח המשותף של בעלות הברית בנאפולי ופיקוד הכוח המשותף בנורפוק.
משכנו הרשמי של המפקד העליון נמצא בכפר קסטאו שבבלגיה.
המפקד העליון הנוכחי הוא אלכסוס גרינקוויץ'.
דרגה שם זרוע תחילת כהונה סיום כהונה הערות דווייט אייזנהאואר צבא ארצות הברית 2 באפריל 1951 30 במאי 1952 המפקד העליון הראשון.
גנרל מת'יו רידג'וויי צבא ארצות הברית 30 במאי 1952 11 ביולי 1953 גנרל אלפרד גרונטר צבא ארצות הברית 11 ביולי 1953 20 בנובמבר 1956 גנרל לאוריס נורסטד חיל האוויר של ארצות הברית 20 בנובמבר 1956 1 בינואר 1963 המפקד הראשון מחיל האוויר.
גנרל בנץ קראדוק צבא ארצות הברית 7 בדצמבר 2006 2 ביולי 2009 אדמירל ג'יימס סטוורידיס צי ארצות הברית 2 ביולי 2009 13 במאי 2013 המפקד היחיד מהצי.
המפקח הכללי הוא הקצין היחיד בצבא בדרגת גנרל (ארבעה כוכבים) או אדמירל.
למפקח הכללי כפופים שלושת המפקחים של שלוש זרועות הבונדסוור: מפקח הצבא, מפקח הלופטוואפה ומפקח הדויטשה מרינה, וכן מפקח שירות התמיכה המשותף ומפקח השירות הרפואי המשותף.
מטה המפקח הכללי נמצא בבנדלרבלוק שבברלין.
המפקח הכללי הנוכחי הוא קרסטן ברויאר, שנכנס לתפקידו ב-17 במרץ 2023.
ראש ההגנה (בשוודית: Överbefälhavaren או בקיצור ÖB; לשעבר התפקיד נקרא: המפקד העליון של הכוחות המזוינים של שוודיה) הוא הדרג הפיקודי העליון בכוחות המזוינים של שוודיה.
באופן רשמי הוא כפוף למלך שוודיה, אולם בפועל מתמנה בידי שר ההגנה והוא היועץ הצבאי הישיר של ממשלת שוודיה.
ראש ההגנה הוא הקצין היחיד בצבא בדרגת גנרל (ארבעה כוכבים) או אדמירל.
מטה ראש ההגנה נמצא בארמון קרלברי שבסטוקהולם.
ראש ההגנה הנוכחי הוא מייקל קלסון שנכנס לתפקידו ב-1 באוקטובר 2024.
לאורך כל שנות קיומו של צבא שוודיה, מפקדו העליון היה מלך שוודיה עצמו, וראשי הזרועות השונות בצבא היו כפופים לו ישירות.
ב-1936 נחקק חוק מיוחד הקובע כי בזמן מלחמה יתמנה מפקד עליון מיוחד לצבא השוודי.
ב-1939, בעקבות פרוץ מלחמת העולם השנייה, התמנה לראשונה מפקד עליון לצבא השוודי.
ב-1942 הוחלט להעביר תיקון לחוק אשר קבע כי תפקיד המפקד העליון ימשיך להתקיים גם לאחר המלחמה.
המפקד העליון נותר כפוף למלך בלבד עד 1974, אז נקבע כי הסמכויות בפועל על הצבא יועברו לידי הממשלה האזרחית.
המפקד העליון של הכוחות המזוינים של אוקראינה (באוקראינית: Головнокомандувач Збройних сил України) הוא הדרג הפיקודי העליון בכוחות המזוינים של אוקראינה.
הוא כפוף לשר ההגנה והוא היועץ הצבאי הישיר של ממשלת אוקראינה.
ב-1993 נוסד באוקראינה תפקיד ראש המטה הכללי אשר שימש במקביל כמפקד העליון של הכוחות המזוינים.
ב-28 במרץ 2020 נשיא אוקראינה וולודימיר זלנסקי החליט לפצל בין תפקיד ראש המטה הכללי לתפקיד מפקד הכוחות המזוינים.
ראש המטה הכללי המכהן רוסלן חומצ'ק קודם לתפקיד המפקד העליון וסרהי קורניצ'וק מונה לראש המטה הכללי.
דיוקן שם זרוע תחילת כהונה סיום כהונה רוסלן חומצ'ק צבא היבשה האוקראיני 28 במרץ 2020 27 ביולי 2021 ולרי זלוז'ני צבא היבשה האוקראיני 27 ביולי 2021 8 בפברואר 2024 אולקסנדר סירסקי צבא היבשה האוקראיני 8 בפברואר 2024 מכהן
מפקד עליון הוא האדם המפעיל שליטה ובקרה עליונות על צבא או כוח מזוין.
כמונח טכני מתייחסת הסמכות ליכולות ביצועיות צבאיות שניתנות להנהגה של מדינה, ראש מדינה, ראש ממשלה או נבחר ציבור ייעודי אחר.
תפקידו ותוארו הפורמלי של שליט המפקד על הכוחות המזוינים נובעים מאימפרטור המלוכה הרומית, הרפובליקה הרומית והאימפריה הרומית.
באנגלית שימש המונח Commander-in-chief לראשונה במהלך מלחמת האזרחים האנגלית.
ראש מדינה של מדינה, מונרכיה או רפובליקה, מחזיק בדרך כלל בתפקיד המפקד העליון, גם אם הכוח הביצועי האפקטיבי מוחזק על ידי ראש הממשלה.
בשיטת ממשל פרלמנטרית, הרשות המבצעת תלויה בסופו של דבר ברצון הרשות המחוקקת, אף על פי שהמחוקק אינו נותן פקודות ישירות לכוחות המזוינים ולא שולט בצבא בשום מובן מבצעי.
גם מושלים כלליים ומושלים קולוניאליים מתמנים לרוב למפקדים העליונים של הכוחות הצבאיים בשטחם.
המונח משמש גם לקציני צבא המחזיקים בכוח ובסמכות ביצועית צבאית, לא תמיד באמצעות דיקטטורה, ובכפוף (בדרך כלל) לראש מדינה .
המונח משמש גם לקצינים המחזיקים בסמכות על אגף צבאי בודד או בתוך זירה מסוימת.
ראש מדינה משמש כמפקד על העליון של הכוחות המזוינים במדינתו לרוב בשתי צורות:
נשיא המשמש כראש הרשות המבצעת בעל מנדט פוליטי לקבל החלטות בשיקול דעת, לרבות פיקוד על הכוחות המזוינים.
ראש מדינה טקסי (מונרך במונרכיה חוקתית או נשיא ברפובליקה פרלמנטרית) עם סמכויות רשמיות בהחלטות על הכוחות המזוינים, הפועלים בנסיבות רגילות על פי ייעוץ חוקתי של בכירים בעלי המנדט הפוליטי לקבל החלטות כאלו.
על פי חוקת הרפובליקה האלבנית, נשיא אלבניה הוא המפקד העליון של הכוחות המזוינים של אלבניה.
לפי חלק II, פרק III, סעיף 99, סעיפים קטנים 12, 13, 14 ו-15 לחוקת ארגנטינה, נשיא ארגנטינה הוא "המפקד העליון של כל הכוחות המזוינים של האומה".
כמו כן נקבע כי הנשיא רשאי להעניק משרות או דרגות לקצינים בכירים בכוחות המזוינים, ולהכריז מלחמה ולהורות על פעולות תגמול בהסכמה ובאישור של הקונגרס הלאומי הארגנטינאי.
משרד ההגנה הוא המחלקה הממשלתית המסייע ומשרת את הנשיא בניהול הכוחות המזוינים (הצבא, הצי וחיל האוויר).
בפרק II של סעיף 68, שכותרתו "פיקוד על כוחות הצי והצבא", חוקת אוסטרליה קובעת כי:
אולם בפועל המושל הכללי אינו ממלא חלק פעיל במבנה הפיקוד של כוחות ההגנה של אוסטרליה, וממשלת אוסטרליה (בראשות ראש הממשלה) שולטת בהם דה פקטו.
שר ההגנה ושרים כפופים נוספים מפעילים שליטה זו באמצעות ארגון ההגנה האוסטרלי.
סעיף 8 לחוק ההגנה 1903 קובע:
על פי חוקת ברבדוס, נשיא ברבדוס הוא המפקד העליון של כוחות ההגנה של ברבדוס.
בין 1966 ל-2011, מקבלת העצמאות עד למעבר לשיטה רפובליקנית, הייתה המונרכית של ברבדוס, המלכה אליזבת השנייה, ראש כוחות ההגנה, עם המושל הכללי של ברבדוס כמשנה למלך.
הנשיא אימץ את הסמכויות הללו.
נשיא בלארוס הוא המפקד העליון של הכוחות המזוינים של בלארוס (בבלארוסית: Галоўнакамандуючы Узброенымі Сіламі Рэспублікі Беларусь).
למפקד יש מדים רשמיים כיאה לדרגה, אותם לובש הנשיא באירועים ובטקסים רשמיים הקשורים לצבא.
תפקיד המפקד העליון נקבע בסעיף 28 של חוקת בלארוס, הקובע כי יש לו סמכות "למנות ולפטר את הפיקוד העליון של הכוחות המזוינים של בלארוס".
סעיף 167 לחוקת בלגיה קובע את המלך כמפקד העליון.
בפועל, ראש ההגנה הוא ראש ומפקד הכוחות המזוינים של בלגיה.
הוא כפוף ישירות לשר ההגנה ואחראי על הייעוץ לשר, על יישום מדיניות הביטחון ועל ניהול המשרד.
על פי חוקת בוסניה והרצגובינה, נשיאות בוסניה והרצגובינה היא המפקד העליון של הכוחות המזוינים של בוסניה והרצגובינה.
בזמני שלום, המפקד העליון מפעיל את פיקודו באמצעות שר ההגנה.
במלחמה ובמקרים בהם שר ההגנה אינו ממלא פקודות מבצע המפקד העליון את תפקידו ישירות באמצעות ראש המטה המשותף.
סעיף 142 של חוקת ברזיל קובע כי הכוחות המזוינים של ברזיל נמצאים תחת פיקודו העליון של נשיא הרפובליקה.
סולטאן ברוניי הוא המפקד העליון של הכוחות המזוינים המלכותיים של ברוניי.
סמכויות הפיקוד העליון על הכוחות הקנדיים נתונות למונרך הקנדי, והן מואצלות ל, המשתמש גם בתואר המפקד העליון.
בתפקיד זה זכאי המושל הכללי למדים של גנרל, עם סמל המשרה וצמת חפתים מיוחדים משמשים כסמל דרגה.
לפי האמנה החוקתית, הסמכויות המיוחדות של הכתר על הכוחות המזוינים והסמכויות החוקתיות כמפקד עליון מופעלות בעצת ראש הממשלה ושאר חברי הקבינט.
על פי חוק ההגנה הלאומית, שר ההגנה הלאומית אחראי בפני הפרלמנט של קנדה על כל הנושאים הקשורים להגנה הלאומית ולכוחות המזוינים של קנדה.
בתיאוריה, המושל הכללי יכול להשתמש בסמכויותיו כמפקד עליון כדי לעצור ניסיונות להשתמש בכוחות הקנדיים באופן בלתי חוקתי, אם כי זה מעולם לא התרחש וסביר להניח שמהלך כזה יהיה שנוי במחלוקת רבה.
על פי חוקת קרואטיה, נשיא קרואטיה הוא המפקד העליון של הכוחות המזוינים של קרואטיה.
בזמני שלום המפקד העליון מפעיל את פיקודו באמצעות שר ההגנה.
במלחמה ובמקרים בהם השר אינו ממלא פקודות הוא מפקד על הכוחות באמצעות ראש המטה הכללי.
לפי סעיף 63(1)(ג) לחוקה, נשיא צ'כיה הוא המפקד העליון של צבא צ'כיה, והוא ממנה ומקדם גנרלים לפי סעיף 63(1)(ו).
הנשיא זקוק לחתימה נגדית של ראש הממשלה לקבלת החלטות הנוגעות להוראות הנ"ל לפי סעיפים 63(3–4), אחרת הן אינן תקפות.
ראש הממשלה רשאי להאציל לשרים אחרים את הזכות לחתום נגד החלטותיו של הנשיא.
האחריות הפוליטית על הכוחות המזוינים מוטלת על הממשלה, אשר בסעיף 67 מוגדרת כ"גוף העליון של הכוח הביצועי".
על פי סעיפים 39 ו-43, על הפרלמנט הצ'כי לתת הסכמה להוצאת כוחות צבא אל מחוץ לשטח הרפובליקה.
משרד ההגנה הוא הסמכות המרכזית של מינהל המדינה לבקרת הכוחות המזוינים.
הניהול השוטף בפועל נתון לראש המטה הכללי.
תפקידו של המונרך הדני כראש הצבא נטועה עמוק במסורת ובהיסטוריה של דנמרק.
בעוד חוקת 1953 אינה קובעת במפורש את המונרך כמפקד העליון, הדבר משתמע ממנה, בהתחשב בהוראה הכללית בסעיף 12 ובנוסח הספציפי יותר של סעיף 19(2): "למעט למטרות הגנה מפני התקפה מזוינת על הממלכה או הכוחות הדנים, המלך לא ישתמש בכוח צבאי נגד כל מדינה זרה ללא הסכמת הפולקטינג.
כל אמצעי שינקוט המלך בהתאם להוראה זו, יוגש מיד לפולקטינג".
עם זאת, בקריאת החוקה הדנית חשוב לזכור ש"המלך" בהקשר זה מפורש על ידי משפטנים דנים כ"ממשלה" (המורכבת מראש הממשלה ושרים אחרים).
פירוש זו נובע מסעיפים 12–14, הקובעים כי הסמכויות הנתונות למלך ניתנות להפעלה רק באמצעות שרים, האחראים לכל המעשים.
לפיכך, הממשלה למעשה מחזיקה בסמכות הפיקוד העליונה המרומזת בסעיפים 12 ו-19(2).
חוק ההגנה הדני (בדנית: Forsvarsloven) קובע בסעיף 9 את שר ההגנה כסמכות העליונה בתחום כוחות ההגנה של דנמרק.
תחת השר עומד ראש ההגנה, קצין הצבא המקצועי הבכיר בראש פיקוד ההגנה, המפקד על הצבא, הצי, חיל האוויר ויחידות נוספות שאינן כפופות ישירות למשרד ההגנה.
במצרים, נשיא הרפובליקה נושא בתואר הטקסי של המפקד העליון של צבא מצרים.
חבר בממשלה, בדרך כלל שר ההגנה, הוא המפקד העליון בפועל של הכוחות המזוינים.
הנשיא הוא היחיד המסוגל להכריז מלחמה.
למעט מוחמד מורסי, שכיהן לזמן קצר כנשיא בין השנים 2012–2013, כל נשיאי מצרים היו קציני צבא לשעבר.
במלחמת יום הכיפורים מילא הנשיא אנואר סאדאת תפקיד מרכזי בכל רובדי תכנון המלחמה, והיה גם בפועל המפקד העליון של הכוחות המזוינים.
הוא נתן פקודות ישירות למפקדים מהמטה במהלך המלחמה, והחזיק בתארים פילדמרשל של הצבא, מרשל חיל האוויר וכוחות ההגנה האווירית ואדמירל חיל הים.
סאדאת נהג ללבוש לעיתים קרובות את מדי הצבא שלו, אך הבא אחריו בתפקיד, חוסני מובארכ, נטש מסורת זו.
על פי החוקה הפינית, נשיא פינלנד הוא המפקד העליון של כל כוחות ההגנה של פינלנד.
בפועל הפיקוד והשליטה היומיומיים נמצאים בידי ראש ההגנה ומפקד משמר הגבול הפיני.
המינהל הכלכלי של כוחות ההגנה הוא באחריות משרד ההגנה, ולפי סעיף 31 תפקידו של הנשיא להחליט על:
העקרונות העיקריים של ההגנה הצבאית על המדינה
ענייני פיקוד צבאי אחרים בעלי חשיבות רחבה לפעילות הצבאית או למערכת הצבאית
כל נושא פיקוד צבאי אחר שהוא רוצה להחליט עליו
מאז הרפורמה החוקתית של 2000, לשר ההגנה יש את הזכות להיות נוכח כאשר הנשיא משתמש בסמכויות הפיקוד שלו, אלא אם העניין מעורר דאגה מיידית.
בשאלות בעלות חשיבות אסטרטגית, אותה זכות שמורה גם לראש הממשלה לפי סעיף 32.
הנשיא ממנה ומקדם קצינים ומחליט על גיוס חיילי מילואים ועל גיוס כוחות ההגנה לפי סעיף 40 לחוקה.
אם הפרלמנט נמצא בפגרה בעת קבלת ההחלטה על הגיוס, יש לכנס אותו מיד.
הכרזות על מצב חירום (בפינית: valmiustila) ומצב מלחמה (puolustustila) מוכרזים בצו נשיאותי שניתן לאחר הצעת הממשלה ומוגש לאחר מכן לאישור הפרלמנט.
במצב חירום יש לנשיא את הזכות להעביר את תפקיד המפקד העליון לאזרח פיני אחר.
בצרפת נשיא הרפובליקה מוגדר כ"ראש הצבאות" לפי סעיף 15 לחוקה.
לכן נושא המשרה הוא הסמכות המבצעת העליונה בענייני הכוחות המזוינים של צרפת.
סעיף 16 מספק לנשיא סמכויות חירום נרחבות.
עם זאת, בשל המשטר החצי-נשיאותי המונהג במדינה, לראש ממשלת צרפת יש גם סמכויות חוקתיות מרכזיות לפי סעיף 21: "הוא יהיה אחראי על הביטחון הלאומי" ויש לו "סמכות לקבוע תקנות ולבצע מינויים לתפקידים אזרחיים וצבאיים".
מאז שלטונו של לואי הארבעה עשר צרפת הייתה ריכוזית מאוד.
לאחר שהביסו אצילים מקומיים העוסקים במלחמה, שמרו מלכי צרפת על כל הסמכות בעזרת ראשי ממשלה כמו הקרדינלים מאזארן ורישלייה.
המהפכה הצרפתית העבירה את הסמכות העליונה למלך (בהקשר של המונרכיה החוקתית), לאחר מכן ל במהלך הוועידה הלאומית ומאוחר יותר לדירקטורט, לפני שהוחזר לידיו של הקונסול נפוליאון בונפרטה, לימים הקיסר נפוליאון הראשון, לבדו.
הרסטורציה הצרפתית החזירה את הסמכות למלך, תחילה במונרכיה אבסולוטית, אחר כך המונרכיה של יולי החוקתית של לואי פיליפ, לפני שזו הופלה על ידי הרפובליקה השנייה ומאוחר יותר הקיסרות השנייה של נפוליאון השלישי.
הרפובליקה השלישית שלאחר מכן הייתה רפובליקה פרלמנטרית והסמכות הצבאית בה הייתה בידי נשיא מועצת השרים, ראש הממשלה, על אף שהנשיא, ראש המדינה, שמר על סמכויות טקסיות.
במהלך מלחמת העולם הראשונה בלטו ביקוריו הרבים בשוחות של המדינאי המבוגר ז'ורז' קלמנסו, והם הרשימו את החיילים שזיכו אותו בכינוי אבי הניצחון .
במהלך מלחמת העולם השנייה נטל המרשל פיליפ פטן את השלטון והחזיק בסמכות העליונה בצרפת של וישי, מדינת בובה של גרמניה הנאצית, בעוד הגנרל שארל דה גול, שפעל מטעם המשטר הקודם, ייסד את צבא צרפת החופשית והחזיק בסמכות העליונה עליהם לאורך כל המלחמה.
הרפובליקה הרביעית קצרת הימים שהוקמה לאחר המלחמה הייתה פרלמנטרית, והוחלפה ברפובליקה החמישית הנוכחית שהנהיגה משטר חצי-נשיאותי.
המפקד העליון של הכוחות המזוינים של הודו הוא הסמכות הפיקודית העיקרית של הכוחות המזוינים של הודו, והוא נתון לראש המדינה, נשיא הרפובליקה של הודו, בהתאם לסעיף 53 לחוקת הודו.
הנשיא מפעיל פיקוד עליון בהתאם לחוק.
כמפקד העליון יש לו את הסמכות להכריז מלחמה, בכפוף לאישור הפרלמנט ההודי.
המפקד העליון ממנה גם את ראשי כל זרוע של הכוחות המזוינים וכן את יו"ר ועדת ראשי המטות בעצת שר ההגנה.
בעוד שהחוקה מגדירה את הנשיא כמפקד דה יורה, סמכות הפיקוד המבצעת מופעלת דה פקטו על ידי ראש הממשלה ומועצת השרים שלו.
ב-15 באוגוסט 1947 הופקד כל מטה תחת המפקד העליון שלו.
בשנת 1955 הוגדרו שלושת ראשי המטות מחדש כראש מטה הצבא (דרגת גנרל), ראש מטה הצי (דרגת תת אדמירל) וראש המטה האווירי (דרגת מרשל אוויר), כשהנשיא הוא המפקד העליון.
ראש מטה הצבא הועלה לדרגת מרשל מפקד אוויר ב-1965 וראש מטה הצי הועלה לדרגת אדמירל ב-1968. החל מה-1 בינואר 2020 מדווחים כל שלושת ראשי המאות לראש מטה ההגנה החדש.
לפני 1979, השאה היה המפקד העליון בפרס.
לאחר המהפכה האיראנית והקמת הרפובליקה האסלאמית מונה נשיא איראן בתחילה למשרה זו, כאשר אבולחסן בני-סדר הוא הראשון בתפקיד זה.
עם זאת, בני-סדר הודח ב-22 ביוני 1981 ותפקיד המפקד העליון של הכוחות המזוינים של איראן הוענק ל.
המפקד העליון של כוחות ההגנה האירים הוא נשיא אירלנד, אך בפועל שר ההגנה פועל בשמו ומדווח לממשלת אירלנד.
לשר ההגנה מייעצת מועצת הביטחון.
כוחות ההגנה מאורגנים תחת ראש המטות, קצין שלושה כוכבים, ומאורגנים בשלוש זרועות: הצבא, השירות הימי וחיל האוויר.
בסעיף 87 קובעת חוקת איטליה כי נשיא הרפובליקה "הוא מפקד הכוחות המזוינים ויושב ראש מועצת ההגנה העליונה שהוקמה על פי חוק, אם כי הכוח הביצועי והאחריות האפקטיבית להגנה הלאומית נמצאת אצל הממשלה שבראשה ראש הממשלה; הנשיא מכריז מלחמה על פי החלטת הפרלמנט".
בסעיף 42 של חוקת לטביה נקבע כי נשיא לטביה הוא המפקד העליון של הכוחות המזוינים הלאומיים של לטביה.
הנשיא רשאי למנות מפקד צבאי ראשי בעתות מלחמה.
סעיף VI של פרק 89 של החוקה קובע כי נשיא מקסיקו "ישמור על הביטחון הלאומי, בהתאם לחוק המתאים, ויציב את כל הכוחות המזוינים הקבועים, כלומר הצבא, הצי וחיל האוויר, למען ביטחון הפנים וההגנה החיצונית של הפדרציה".
החוקים האורגניים של הצבא וחיל האוויר ושל הצי המקסיקני קובעים בבירור שנשיא הרפובליקה הוא "המפקד העליון של הכוחות המזוינים".
הנשיא הוא התפקידו הגנרל חמישה כוכבים היחיד של מקסיקו.
החוקה גם מעניקה לנשיא חופש למנות ולהדיח את מזכיר הצי ואת מזכיר ההגנה הלאומית.
המושל הכללי של ניו זילנד משמש כמפקד העליון של ניו זילנד, ומהווה מבחינה חוקתית הסמכות העליונה בענייני הגנה בניו זילנד.
עם זאת, בפועל תפקיד המפקד העליון הוא טקסי, והמושל הכללי משמש בעיקר כ"פטרון של כוחות ההגנה של ניו זילנד".
המושל הכללי מפעיל את סמכותו כמפקד העליון בעצת שר ההגנה או שרים אחרים בממשלת ניו זילנד.
סעיף I של פטנט המכתבים מ-1983 קבע את המשרה באופן רשמי כ"מושל כללי ומפקד עליון", אם כי המסמך אינו מפרט יותר את תפקידו של המושל כמפקד העליון.
המושל הכללי הוא גם המפקד הכללי של כוח ההגנה של ניו זילנד באמצעות חוק ההגנה משנת 1990. סעיפים 5 ו-6 לחוק זה מתארים את סמכותו של המושל הכללי לכונן כוחות מזוינים ולתחזק אותם.
לפי חוקת ניגריה, נשיא ניגריה הוא המפקד העליון של הכוחות המזוינים של ניגריה.
האראלד החמישי, מלך נורווגיה, שומר רשמית על הכוח הביצועי בנושא.
סעיף 25 לחוקה קובע: "המלך הוא המפקד העליון של הכוחות המזוינים של הממלכה".
עם זאת, עם הנהגת שיטת ממשל פרלמנטרית הפכו חובותיו של המונרך הפכו מאז ייצוגיות וטקסיות, כגון מינויים ופיטורים רשמיים של ראש הממשלה ושרים אחרים בממשלה.
בהתאם לכך, המונרך הוא המפקד העליון של הכוחות המזוינים של נורווגיה, לצד תפקידו כראש המדינה, כנציג דיפלומטי ראשי מחוץ למדינה וכסמל לאחדות.
בפקיסטן, לפני כינון החוקה ב-1973 היה ראש הצבא המפקד העליון של צבא פקיסטן.
וראשי הצי וחיל האוויר זכו גם הם לתואר זה.
תפקידו של ראש הצבא הוחלף ל"ראש מטה הצבא" ב-20 במרץ 1972 במהלך רפורמות צבאיות.
ראש מטה הצבא הוא קצין ארבעה כוכבים שמכהן לשלוש שנים, שניתן להאריך או לחדש את כהונתו פעם אחת.
לאחר חוקת 1973 ראש הצבא, הצי או חיל האוויר נבחר על ידי ראש ממשלת פקיסטן וממונה על ידי נשיא פקיסטן כמפקד העליון של הכוחות המזוינים של פקיסטן.
לכן הנשיא הוא המפקד העליון.
נשיא הפיליפינים הוא גם ראש המדינה וגם ראש הממשלה, ולכן הוא מחויב לפי פרק VII, סעיף 18 לחוקת 1987 להיות המפקד העליון של הכוחות המזוינים.
בפולין, הנשיא הוא המפקד העליון של הכוחות המזוינים של פולין.
עם זאת, סעיף 134 פרק 4 לחוקה קובע:
בתקופת הרפובליקה הפולנית השנייה, בין שתי מלחמות העולם, מונה המפקד העליון של הכוחות המזוינים לשעת מלחמה.
עם זאת, לאחר המלחמה חדלה משרה זו להתקיים - ולכן סביר להניח שאם פולין תשתתף רשמית במלחמה ימונה ראש המטה הכללי למפקד העליון.
נשיא פורטוגל הוא המפקד העליון החוקתי של הכוחות המזוינים (בפורטוגזית: Comandante Supremo das Forças Armadas).
עם זאת, הפיקוד המבצעי מואצל על ראש המטה הכללי של הכוחות המזוינים.
בעגה הצבאית הפורטוגלית, המונח "מפקד העליון" (בפורטוגזית: comandante-em-chefe או comandante-chefe) מתייחס למפקד הצבאי המאוחד של כל חילות היבשה, הים והאוויר.
על פי חוקת הפדרציה הרוסית, (פרק 4, סעיף 87, סעיף קטן 1) נשיא רוסיה הוא המפקד העליון של הכוחות המזוינים של הפדרציה הרוסית.
הנשיא מאשר את הדוקטרינה הצבאית וממנה את שר ההגנה, את ראש המטה הכללי הרוסי ושאר חברי המטה הכללי.
הכוחות המזוינים מחולקים לשלוש זרועות: כוחות היבשה הרוסיים, הצי הרוסי וכוחות האוויר והחלל של רוסיה.
בנוסף, ישנן שתי זרועות עצמאיות: חיל הטילים האסטרטגיים של רוסיה וחיל הצנחנים הרוסי.
חילות ההגנה האווירית הוכפפו לחיל האוויר מאז 1998.
סעיף 60 לחוק היסוד של ערב הסעודית קובע כי "המלך הוא המפקד העליון של כל הכוחות הצבאיים.
הוא ממנה קצינים ומסיים את תפקידם בהתאם לחוק".
הסעיף הבא קובע כי "המלך מכריז על מצב חירום, גיוס כללי ומלחמה, והחוק מגדיר את הכללים לכך".
סעיף 62 קובע כי "אם קיימת סכנה המאיימת על ביטחון הממלכה, שלמותה הטריטוריאלית, ביטחון אנשיה והאינטרסים שלה, או הפוגעת בתפקוד מוסדות המדינה, רשאי המלך לנקוט באמצעים דחופים על מנת להתמודד עם סכנה זו ואם המלך סבור שיש להמשיך באמצעים אלה הוא רשאי ליישם את התקנות הנדרשות לשם כך".
החוק קובע כי נשיא סרביה הוא המפקד העליון של הכוחות המזוינים והפיקוד על הצבא.
הוא ממנה, מקדם ומחזיר את קציני צבא סרביה.
בסלובניה, המפקד העליון של הכוחות המזוינים של סלובניה הוא רשמית נשיא סלובניה, על אף שהוא לא ממלא תפקיד זה בעתות שלום.
במקום זאת, תפקיד זה ממלוא בדרך כלל על ידי שר ההגנה.
פרק 11, סעיף 202(1) לחוקת דרום אפריקה קובע את נשיא דרום אפריקה למפקד העליון של כוחות ההגנה של דרום אפריקה.
החוקה מציבה תנאים מתי וכיצד ניתן להפעיל כוח זה ומחייבת את הנשיא לדווח באופן שוטף ל.
לפי חוקת קוריאה הדרומית, המפקד העליון של הכוחות המזוינים של הרפובליקה של קוריאה והסמכות העליונה בכל העניינים הצבאיים הוא נשיא קוריאה הדרומית.
כמו ברוב המונרכיות האירופיות ששרדו עד היום, מעמדו של מלך ספרד כראש הכוחות המזוינים הרשמי נטוע עמוק במסורת.
בסעיף 62(ח) מאשרת חוקת ספרד משנת 1978 את המונרך "להיות המפקד העליון של הכוחות המזוינים של ספרד".
המלך מנהל בקביעות את ישיבות המועצה לביטחון לאומי, המטות המשולבים והמטות הכלליים הבודדים של כל זרוע של הכוחות המזוינים בתפקידו כמפקד עליון.
כל הקידומים לדרגות ותפקידים צבאיים בפיקוד העליון של הכוחות המזוינים נעשים בצו מלכותי שנחתם על ידי המלך ושר ההגנה.
עם זאת, סעיף 64 דורש שכל מעשיו הרשמיים של המלך יהיו חתומים בחתימה נגדית על ידי נשיא הממשלה או שר מוסמך אחר על מנת לתת להם תוקף.
חתימה נגדית זו משמשת להגבלת ניצול לרעה של כוח אפשרי על ידי כל אדם בודד.
בשנת 1981 קיבל המלך כמפקד העליון של הכוחות המזוינים את הפיקוד הישיר על מנת לדכא את ניסיון ההפיכה הצבאית.
כל חברי הממשלה היו באותו זמן לכודים או הוחזקו כבני ערובה בפרלמנט ולא היו מסוגלים לחתום כנגד פקודות המלך.
עם זאת, זה לא הביא לכך שצווים אלה נקבעו כבלתי אכיפים או בלתי חוקתיים, וההפיכה קרסה לאחר שהמלך הורה לכל יחידות הצבא לעזוב את הרחובות ולחזור לבסיסיהן.
שום הוראה בחוקה לא מחייבת את המלך או הממשלה לבקש אישור מהקורטס חנרלס לפני שליחת הכוחות המזוינים אל מחוץ למדינה.
החל משנת 1984 ראש מטה ההגנה הוא הראש המקצועי של הכוחות המזוינים ובסמכות שר ההגנה אחראי על הפעולות הצבאיות והארגון הצבאי.
כפי שנקבע בחוקת טאיוואן, נשיא הרפובליקה הסינית הוא המפקד העליון של הכוחות המזוינים של הרפובליקה הסינית.
ראש הכוחות המזוינים של תאילנד (בתאית: จอมทัพไทย) הוא תפקיד הנתון למלך תאילנד, שכריבון וראש המדינה הוא המפקד העליון של הכוחות המזוינים המלכותיים של תאילנד.
בעוד המפקד העליון של הכוחות המזוינים של אוקראינה הוא הקצין הצבאי הבכיר ביותר, מבחינה חוקתית נשיא אוקראינה הוא המפקד העליון הנעלה של הכוחות המזוינים של אוקראינה ().
המונרך הבריטי הוא "ראש הכוחות המזוינים הבריטיים" והוא תואר גם כ"מפקד העליון של הכוחות המזוינים של בריטניה".
ראש הממשלה, הפועל בתמיכת הקבינט, מקבל את ההחלטות המרכזיות לגבי השימוש בכוחות המזוינים.
המלך, לעומת זאת, נותר "הסמכות האולטימטיבית" הטקסית של צבא הממלכה המאוחדת, כאשר קצינים ואנשי צבא נשבעים אמונים רק למלכי בריטניה.
לדרגות הכוחות המזוינים של ארצות הברית שורשים במסורות הצבאיות הבריטיות, כאשר לנשיא יש סמכות אולטימטיבית אך ללא דרגה, והוא שומר על מעמד אזרחי.
מידת הסמכות המדויקת שהחוקה מעניקה לנשיא כמפקד העליון הייתה נושא לוויכוחים רבים לאורך ההיסטוריה של ארצות הברית, כאשר הקונגרס מעניק בזמנים שונים לנשיא סמכות רחבה ולעיתים מנסה להגביל סמכות זו.
במדינות ארצות הברית המושל משמש גם כמפקד העליון של המשמר הלאומי, המיליציה וכוחות ההגנה של המדינה.
על פי חוקת אוזבקיסטן, הנשיא מחזיק בתפקיד החוקתי של המפקד העליון של צבא אוזבקיסטן.
בתפקידו זה מחליט הנשיא על הכרזת מלחמה או ממשל צבאי, מינוי קצינים בכירים ופיתוח הכוחות המזוינים.
במקרה של התקפה על הרפובליקה, הנשיא מכריז על מצב מלחמה ויגיש בתוך 72 שעות החלטה לתוכנית פעולה לאוליי מג'לס, הפרלמנט האוזבקי.
כאשר המדינה נמצאת במצב מלחמה, יכהן שר ההגנה בתפקידו הרשמי כסגן המפקד העליון של הכוחות המזוינים ויסייע לנשיא בפעילותו השוטפת והחלטותיו בנושא ביטחון לאומי.
המפקד העליון של הכוחות המזוינים של וייטנאם הוא נשיא וייטנאם, בתפקידו כיושב ראש המועצה הלאומית להגנה וביטחון, אף על פי שעמדה זו היא טקסית בלבד והכוח האמיתי נתפס על ידי הוועדה הצבאית המרכזית של המפלגה הקומוניסטית של וייטנאם.
מזכיר הוועדה, בדרך כלל המזכיר הכללי של המפלגה, הוא המפקד בפועל.
שר ההגנה מפקח על פעולות משרד ההגנה והצבא העממי של וייטנאם.
הוא גם מפקח על סוכנויות כמו המטה הכללי ומחלקת הלוגיסטיקה הכללית.
עם זאת, המדיניות הצבאית מנוהלת בסופו של דבר על ידי הוועדה הצבאית המרכזית של המפלגה הקומוניסטית.
נושאי משרה אחרים כמפקדים עליונים
ראש ממשלת ארמניה מחזיק בתואר המפקד העליון של הכוחות המזוינים של ארמניה (בארמנית: Հայաստանի Զինված ուժերի գերագույն հրամանատար).
התואר והדרגה ספראפט (սպարապետ), שעברה בירושה, שימש לתיאור המפקד העליון של צבאות ארמניה העתיקה ובימי הביניים.
התואר נוצר ב, ועד היום הוא משמש לתיאור קציני צבא מפורסמים ובכירים.
ארמנים בולטים שהחזיקו בתואר כוללים את גארגין נזהדה, המפקד העליון של רפובליקת ארמניה ההררית מלחמות הבלקן, ואת ואזגן סרקיסיאן, שר ההגנה פעמיים וראש הממשלה בשנות ה-90 של המאה ה-20.
סעיף 93 לחוקת הרפובליקה העממית של סין קובע שהסמכות להנחות את הוועדה הצבאית המרכזית (CMC) של המפלגה הקומוניסטית של סין (מק"ס) והוועדה הצבאית המרכזית של הרפובליקה העממית של סין כפופה לוועדה הצבאית המרכזית, המורכבת מיושב ראש, סגני יו"ר וחברים רבים.
באותו סעיף נכתב גם כי יו"ר הוועדה הצבאית המרכזית נוטל על עצמו את האחריות הכוללת לעבודת הוועדה כמפקד צבאי עליון והוא חייב דין וחשבון ל ולוועדה המתמדת שלו.
יתרה מזאת, סעיף 80 מעניק לנשיא הרפובליקה העממית של סין, בנוסף לתפקידי ראש המדינה הטקסיים, את הסמכות להכריז על ממשל צבאי, על מצב מלחמה ולהוציא צווי גיוס על פי החלטת הקונגרס העממי הלאומי והוועדה המתמדת שלו.
יו"ר ה-CMC והנשיא הם משרדים ממלכתיים נפרדים באופן מובהק, והם לא תמיד הוחזקו על ידי אותם אנשים.
עם זאת, החל משנת 1993, במהלך כהונתו של ג'יאנג דזה-מין כיו"ר ה-CMC והמזכיר הכללי של המפלגה הקומוניסטית הוא יצא את הנוהג לפיו מקובל כי הנשיא, יו"ר ה-CMC והמזכיר הכללי של המק"ס יהיו כולם אותו אדם, המכונה המנהיג העליון של סין.
כאשר הונג קונג הייתה תחת שלטון בריטי, המושל האזרחי היה המפקד העליון של הכוחות הבריטיים מעבר לים להונג קונג.
לאחר מסירת השטח לסין ב-1997 מפקדי צבא השחרור העממי בהונג קונג הם אנשי הצבא מסין היבשתית בפיקודה של ה-CMC.
חוקת 1995 קובעת את ראש ממשלת אתיופיה כ"מפקד העליון של כוחות ההגנה הלאומיים" בסעיף 74(1).
הרפובליקה הפדרלית של גרמניה (1956–הווה)
עם המיליטריזציה מחדש של גרמניה המערבית ב-1955, אז הצטרפה לנאט"ו, תוקן חוק היסוד של הרפובליקה הפדרלית של גרמניה ב-1956 וכלל הוראות חוקתיות לפיקוד על הכוחות המזוינים, הבונדסוור.
בימי שלום, לפי סעיף 65א, שר ההגנה הפדרלי מחזיק בסמכות הפיקוד העליונה (Inhaber der Befehls - und Kommandogewalt) על הבונדסוור.
אם הבונדסטאג יכריז על מצב הגנה (Verteidigungsfall) יקבל על עצמו הבונדסקנצלר, לפי סעיף 115ב, את הסמכות הפיקודית על הכוחות המזוינים.
נכון ל-2023, מצב כזה מעולם לא קרה.
לנשיא גרמניה אין אפוא תפקיד בפיקוד על הכוחות, אך הוא ממשיך לקבל את הכבוד הטקסי בשל תפקידו כראש המדינה.
הענקת הסמכות הפיקודית על הכוחות המזוינים ישירות לשר האחראי מפרה את המסורת החוקתית ארוכת השנים בגרמניה, הן במערכות המלוכניות והן הרפובליקניות הקודמות, אז ניתנה סמכות זו לראש המדינה.
הרציונל היה שבדמוקרטיה פרלמנטרית הסמכות הפיקודית צריכה להיות ישירות במקום בו היא תופעל ובמקום בו תהיה נתונה לשליטתו הפרלמנטרית של הבונדסטאג.
ה-GDR הצטרפה ל ב-3 באוקטובר 1990 במסגרת איחוד גרמניה מחדש, ולאחר מכן בוטלו החוקה והכוחות המזוינים של ה-GDR.
במהלך הרייך הגרמני, כלומר ממלכת פרוסיה, הקיסרות הגרמנית, רפובליקת ויימאר וגרמניה הנאצית, מי שהיה ראש המדינה – מלך פרוסיה או קיסר גרמניה (על פי חוקת פרוסיה והקיסרות הגרמנית) עד 1918, הרייכספרזידנט (תחת חוקת ויימאר) עד 1934 והפיהרר מ-1934 עד 1945 – היה ראש הכוחות המזוינים (Oberbefehlshaber).
מתחת לרמתו של ראש המדינה, לכל זרוע צבאית (Teilstreitkraft) היה ראש משלו שדיווח ישירות לראש המדינה והחזיק בדרגה הגבוהה ביותר בשירותו: ברייכסווהר גנרל-פלדמרשל, וברייכסמארין, הצי הקיסרי הגרמני, גרוס-אדמירל.
את תפקיד שר המלחמה עקף דה פקטו ראש הפיקוד העליון של הוורמאכט, שבראשו עמד גנרל-פלדמרשל וילהלם קייטל עד כניעת גרמניה הנאצית.
על פי סעיף 45 לחוקת יוון, הנשיא הוא ראש הכוחות המזוינים של יוון, אך הם מנוהלים על ידי הממשלה.
ראש הממשלה, שר ההגנה הלאומית וראש המטה הכללי של ההגנה הלאומי הם המפקדים על הכוחות המזוינים.
בישראל, חוק יסוד: הצבא נקבע כי הדרג הפיקודי העליון בצבא הוא ראש המטה הכללי.
הרמטכ"ל הוא היחיד האוחז בדרגת רב-אלוף, דרג הפיקוד הגבוה ביותר בצבא.
יחד עם זאת, החוק קובע כי הצבא נתון למרות הממשלה.
השר הממונה מטעם הממשלה על הצבא הוא שר הביטחון.
לפני רסטורציית מייג'י תפקידו של המפקד העליון ביפן הוטל על השוגון (הסמוראי החזק ביותר מבחינה צבאית בקרב הדאימיו).
לאחר פירוק שוגונות טוקוגאווה היה תפקידו של המפקד העליון אצל קיסר יפן.
תפקידו החוקתי של הקיסר כיום הוא תפקיד של דמות טקסית ללא כל תפקיד צבאי.
עם תהליך הדמוקרטיזציה של יפן עבר תפקיד המפקד העליון של כוחות ההגנה של יפן לידי ראש ממשלת יפן.
הסמכות הצבאית עוברת מראש הממשלה לשר ההגנה.
במיאנמר, המפקד העליון של שירותי ההגנה (טטמדאו) הוא מפקד הצבא הלאומי, תפקיד הנתון לקצין צבאי, לא לנשיא.
עם זאת, המפקד העליון חבר במועצה הלאומית להגנה ולביטחון וכפוף לנשיא.
חוקת הולנד קובעת, בסעיף 97, כי "לממשלה תהיה סמכות עליונה על הכוחות המזוינים".
סעיף 42 מגדיר את הממשלה כמונרך והשרים, וכי רק השרים האחראים לפעולות הממשלה.
סעיף 45 מגדיר את השרים כמרכיבים את הקבינט, בראשות ראש הממשלה, עם "סמכות להחליט על מדיניות הממשלה הכוללת".
לפני שחל שינוי בחוקה ב-1983 הסעיף המקביל קבע כי "למלך תהיה סמכות עליונה על הכוחות המזוינים", אך לא נתן למלך שום סמכות פיקוד אוטונומית.
לשר ההגנה יש את האחריות המיניסטריאלית העיקרית על הכוחות המזוינים, שהם רשמית חלק ממשרד ההגנה.
ראש ההגנה הוא קצין הצבא המקצועי בעל הדרגה הגבוהה ביותר, ומשמש כמתווך בין שר ההגנה לכוחות המזוינים, ואחראי מול השר על התכנון, המבצעים וההיערכות הצבאית-אסטרטגית שלהם.
על פי פרק 6, סעיף 2 לחוקת קוריאה הצפונית, נשיא הוועדה לענייני המדינה, ראש המדינה והמפקד העליון של הכוחות המזוינים העממיים של קוריאה הצפונית הוא המנהיג העליון של קוריאה הצפונית.
בשנת 2018 הפסיק קים ג'ונג-און להוציא פקודות בתור המפקד העליון והחל לפרסם פקודות לצבא העם הקוריאני בתור יו"ר הוועדה הצבאית המרכזית של מפלגת הפועלים של קוריאה.
בשוודיה, החל מ-1280 אצילים היו פטורים ממיסוי קרקעות אם סיפקו פרשים לשירות המלך.
בעקבות מלחמת העצמאות של שוודיה (1521–1553) מאיחוד קאלמאר הוקם חיל משמר תחת המלך ומשם שורשיו של צבא שוודיה המודרני.
בתקופת האימפריה השוודית הובילו כמה ממלכי שוודיה – גוסטב השני אדולף, קרל העשירי גוסטב, קרל האחד עשר גוסטב וקרל השנים עשר – הובילו באופן אישי את כוחותיהם לקרב.
על פי חוק הממשל של 1809, שהיה בתוקף עד החוק החדש ב-1 בינואר 1975, המונרך סומן בסעיפים 14–15 במפורש כמפקד העליון של הכוחות המזוינים של שוודיה (בשוודית: Högste befälhavare).
נכון ל-2023 מחזיקה הממשלה (Regeringen), בראשות ראש ממשלת שוודיה, בכוח הביצועי העליון, בכפוף לרצון הריקסדאג; ולפיכך היא המקבילה הקרובה ביותר של פיקוד עליון כיום, אם כי לא מוגדרת ככזו במפורש.
הסיבה לשינוי זה הייתה, מלבד העובדה שהמלך כבר משנת 1917 לא צפוי לקבל החלטות פוליטיות ללא ייעוץ מיניסטריאלי, שמכשיר השלטון החדש נועד להיות תיאורי ככל האפשר על פעולת המדינה.
ומשקף כיצד מתקבלות החלטות בפועל.
שר המשפטים לנארט גייר ציין עוד בהצעת החוק הממשלתית כי כל יומרה מתמשכת של מעורבות מלכותית בהחלטות הממשלה תהיה בעלת "אופי פיקטיבי" ו"בלתי מספקת ביותר".
החלטות ממשלה מסוימות בנוגע לכוחות המזוינים ניתן להאציל לשר ההגנה, בפיקוח ראש הממשלה ובמידה שנקבעה בפקודות.
תוארו של ראש הסוכנות של הכוחות המזוינים של שוודיה והקצין בשירות פעיל בדרגה הגבוהה ביותר הוא למעשה המפקד העליון של הכוחות המזוינים של שוודיה (Överbefälhavaren).
עם זאת, המונרך (כיום קרל השישה עשר גוסטב, מלך שוודיה), הוא עדיין גנרל ואדמירל ארבעה כוכבים בצבא, בצי ובחיל האוויר השוודי, ועל פי מוסכמה בלתי כתובה נחשב לראש ולנציג הבכיר של הכוחות המזוינים השוודיים.
למלך יש, כחלק מחצרו, סגל צבאי.
בראש הסגל עומד קצין בכיר (בדרך כלל גנרל או אדמירל בדימוס) והוא מורכב מקציני צבא בתפקיד פעיל המשמשים כעוזרים למלך ולמשפחתו.
הסמכות העליונה על הצבא שייכת ל, שהיא ראש המדינה הקולקטיבי.
למרות זאת, על פי החוקה המועצה הפדרלית יכולה לפקד במובן המבצעי על מקסימום 4,000 חיילים, עם הגבלת זמן של שלושה שבועות של גיוס.
כדי לפקד על יותר חיילים, האספה הפדרלית חייבת לבחור גנרל, לו תוענק דרגת ארבעה כוכבים.
בימי שלום הכוחות המזוינים מנוהלים על ידי ראש הכוחות המזוינים (Chef der Armee), הכפוף לראש המחלקה הפדרלית לביטחון, הגנה אזרחית וספורט ולמועצה הפדרלית כולה.
בזמן מלחמה או מצב חירום לאומי, לעומת זאת, האספה הפדרלית בוחרת גנרל למפקד העליון של הכוחות המזוינים לפי סעיף 168 לחוקה.
בעוד הגנרל פועל כסמכות הצבאית העליונה עם מידה גבוהה של אוטונומיה, הוא עדיין כפוף למועצה הפדרלית לפי סעיפים 58, 60, 174, 177, 180 ו-185. האספה הפדרלית שומרת על הסמכות הבלעדית לפטר את הגנרל, שנשאר כפוף למועצה הפדרלית.
ארבעה גנרלים מונו בהיסטוריה של שווייץ: גיום אנרי דופור במהלך מלחמת האזרחים, הנס הרצוג במהלך מלחמת צרפת–פרוסיה, אולריך וילה במהלך מלחמת העולם הראשונה ואנרי גיזאן במהלך מלחמת העולם השנייה.
אף על פי ששווייץ נותרה נייטרלית במהלך שלושת הסכסוכים האחרונים, האיום ששטחה ישמש שדה קרב בין הצדדים השונים במלחמות הצריך גיוס של צבא שווייץ.
המצאה היא פתרון חדש ובלתי צפוי לבעיה או קושי בעולם המוחשי, הנהגה על ידי אדם הנקרא "ממציא".
עם זאת, המצאה עשויה גם להיות חידוש שאינו מהפכני הבנוי מרעיונות הקיימים כבר.
המצאות נחשבות לאחד ממנופיה הגדולים ביותר של הכלכלה, ומדד ראשון במעלה בקביעת מידת ההתפתחות האנושית.
בפרקטיקה בתחום הפטנטים ובחוק הפטנטים קיימת הבחנה בין המילה "המצאה" למילה "אמצאה": לראשונה יש משמעות של תהליך מחשבתי שמוביל לאמצאה, דבר מוגמר ומוגדר כגון מוצר או תהליך.
זאת להבדיל מתגלית, שהיא בבחינת הסרת הלוט מעל דבר קיים בעולם המוחשי, שהיה בלתי ידוע עד כה.
פעמים רבות נכרכת תגלית בהמצאה: לדוגמה, גילוים של גלי הרדיו הביא להמצאות רבות המנצלות תגלית זו לקשר רדיו לשם העברת קול, תמונה ונתונים למרחקים גדולים.
בדרך כלל יישומה של המצאה מגולם בחפץ מוחשי, אך לפעמים היא מתגלמת בדמות שיטה או תהליך ייצור חדשניים לחפץ ידוע.
דוגמה לכך היא שיטת דיואי לקטלוג ספרים בספריות.
בין ההמצאות יש כאלה שהשפעתן ממוקדת בתחום מסוים, ואין הן מורגשות מחוץ לאותו תחום.
להמצאות אחדות השפעה מרחיקת לכת על רווחתם ואורח חייהם של בני האדם.
העולם התעשייתי המודרני נולד בעקבות המצאות ושכלולים טכנולוגיים אשר תרמו לרווחת היחיד והחברה.
המצאת הדפוס, שהחלה את מהפכת הדפוס.
מנוע הקיטור ומכונת הטווייה, שהחלו את המהפכה התעשייתית.
המצאת הטלגרף והטלפון במאה ה-19 איפשרו תקשורת מיידית בין מקומות מרוחקים.
המצאת הרדיו בראשית המאה ה-20 הפסיקה את התלות בכבלים פיזיים עבור תקשורת.
היא אפשרה ליצור קשר מילולי מיידי ובין-יבשתי ללא תשתית של כבלים.
המצאת הטלוויזיה במחצית המאה ה-20 איפשרה להעביר תמונות וסרטים למיליוני צופים.
המכונית, ששינתה במידה ניכרת את ניידותו של האדם על-פני היבשה.
הטלפון הסלולרי, שהעניק לאדם יכולת תקשורת כמעט בלתי מוגבלת במקום ובזמן.
חשיבה יצירתית היא המקור של כל ההמצאות הגדולות והחשובות.
עם זאת, ההמצאה אינה תהליך פשוט.
תומאס אלווה אדיסון, מגדולי הממציאים, אמר: "המצאה מורכבת מאחוז אחד של כישרון ומתשעים ותשעה אחוזים של זיעה".
חשיבה המצאתית שיטתית היא מתודולוגיה לחקר מציאת פתרונות יצירתיים וחקר היצירתיות.
אחת הדרכים להגיע להמצאה היא דרך תהליך של ניסוי וטעייה יחד עם הסקת מסקנות.
עד המאה ה-19 הייתה יצירתן של המצאות פעולה אינדיבידואלית של הממציא בבית המלאכה או במעבדה שלו.
מאז הולכת מלאכת ההמצאה והופכת לתהליך ממוסד הנעשה בגופי מחקר ופיתוח גדולים, על ידי קבוצות של חוקרים ומהנדסים.
מרכזי המחקר של חברת יבמ (נכון לשנת 2008 יבמ מחזיקה בשיא מספר הפטנטים כבר 15 שנים ברציפות).
גוף מרכזי בישראל שעיסוקו מחקר ופיתוח הוא חברת "רפאל" (לשעבר רפא"ל – רשות פיתוח אמצעי לחימה).
בשלהי המאה העשרים נעשה עיסוק נרחב בהמצאות במסגרת מפעלי היי-טק, ובפרט בחברות הזנק (סטארט-אפ).
במדינת ישראל עוסק משרד התעשייה, המסחר והתעסוקה בעידודן של חברות העוסקות בפעילות שיש בה פריצת דרך טכנולוגית, באמצעות המדען הראשי של המשרד.
מקור מימון נוסף למיזמים מסוג זה הוא קרנות הון סיכון.
בקידום מחקר ופיתוח בתחום הביטחוני עוסק מפא"ת.
בעל המצאה רשאי בדרך כלל לבקש ולקבל עליה פטנט, שהוא זכות קניינית המוענקת על ידי סמכות רישוי הקניין הרוחני בטריטוריה שבה מבקש בעל ההמצאה הגנה.
בישראל הסמכות הזו נמצאת בידי רשות הפטנטים.
הזכות הקניינית ניתנת לפרק זמן מוגבל, בדרך כלל 20 שנה מיום שהגיש עליה בקשה לפטנט.
בתקופה זו זכאי בעל הפטנט לניצול בלעדי של המצאתו.
יש ממציאים המתנגדים למערכת הפטנטים ומשתפים את המצאותיהם ללא רישום פטנט (למשל המצאות שמפורסמות באתר "פטנטים חופשיים").
במדינות מסוימות ניתן לבקש ולרשום על ההמצאה זכויות של מדגם תועלת, שהוא סוג אחר של קניין רוחני, מעין פטנט סוג ב', שניתן לרישום בפרק זמן קצר יותר ובעלות נמוכה יותר מאשר פטנט.
בישראל צמחה והתפתחה פעילות מדע ומחקר מפותחת.
כמה וכמה המצאות, תגליות מדעיות ופיתוחים טכנולוגיים שמקורם בישראל זכו לתהודה עולמית.
מסחטת ההדרים שנודעה גם בשם כ"מסחטת זקנסברג" – פותחה על ידי יצחק זקסנברג ב-1928.
שיטה ממוכנת להפרדת רגבי אדמה ואבנים מתוצרת חקלאית ומכונה להפרדת קש ועלים – פרופסור רון פלר.
גשר הגלילים – גשר נייד, שתוכנן ופותח על ידי יחידת יפת"ח בפיקודו של תא"ל דוד לסקוב וישראל טל, לשם צליחתה של תעלת סואץ.
רב-בריח – מערכת נעילה רב-בריחית.
SoftWheel – גלגל ללא חישורים משולב בולם זעזועים לאופנים וכיסאות גלגלים.
זו צורה חדשה של גלגל שחוסכת במשקל הגלגל, באנרגיה לצורך תפעולו, ומונעת תקרים.
חם-חסם – שסתום בטיחותי אוטומטי הממוקם בין ברז האמבט לצינור וחוסם באופן אוטומטי את זרימת המים החמים כאשר הטמפרטורה שלהם עולה מעל 49–50 מעלות צלזיוס.
גלעד וולף, ישראלי מכפר מימון.
מחסום נייד נגד כלי רכב ומשאיות – חברת מפרם.
מנוע בעירה פנימי ליניארי בעל משקל עצמי נמוך – הומצא על ידי שאול יעקובי.
חברת אקוואריוס מראש העין שהוקמה ב-2014.
מנוע חשמלי בעל טופולוגית מנוע ייחודי, בטכנולוגיה הקרויה סטטור טרפזואידלי המאפשרת לייצר מנועים קטנים קלים וזולים יותר מהקיימים.
חברת EVR Motors מפתח תקווה שנוסדה בידי אלי רוזינסקי, יחד עם ויקטור כסלו ורוסלן שבינסקי.
דולפין – רובוטים לניקוי בריכה – חברת מיטרוניקס קיבוץ יזרעאל.
ReWalk – ערכת סיוע להליכה ביונית המאפשרת למשותקי גפיים לעמוד זקוף, ללכת ולטפס במדרגות.
SpineAssist – מערכת הנחיה רובוטית לניתוח עמוד שדרה על ידי מזור רובוטיקה.
קפסולה אנדוסקופית זעירה מונחת מרחוק – לשיטוט בתוך גוף האדם – צוות בראשות ד"ר גבור קושה, מאוניברסיטת תל אביב, בשיתוף חוקרים מבית הספר לרפואה באוניברסיטת הרווארד ובית החולים בריגהאם בבוסטון.
מדפסת כיס – התקן רובוטי זעיר שמטייל על הנייר ומדפיס את הקבצים מהמכשיר הנייד בקצב של דף בדקה.
מערכת רובוטית למשימות חקלאיות בחממות ירקות – המערכת מבצעת באופן אוטומטי מטלות כמו האבקה, קצירה, גיזום, ובקרה באמצעות ראיה ממוחשבת.
רובוטים לניקוי פאנלים סולאריים – החברה פיתחה משפחה של רובוטים המנקים באופן אוטומטי ואוטונומי את הפאנלים הסולאריים מידי לילה באמצעות מיקרופייבר וללא שימוש במים.
רובוט קטיף פירות – המערכת מבוססת על רחפנים שמאתרים את הפירות באמצעות ראיה ממוחשבת, וקוטפים את הפירות באמצעות זרוע ומעבירים אותם למכל ממוחשב.
סיר פלא – סיר לאפייה על גבי פתילייה וסוגי כיריים אחרים.
ציפוי מיקרוני לצנרת מים – פותח על ידי חברת A.C.T.
אפיליידי – תולש שערות חשמלי.
פותח בידי יאיר דר ושמעון יהב, ויוצר על ידי מפעל "מפרו" מקיבוץ הגושרים.
ארגונית לעיוורים – פותחה על ידי חברת ואריסייט.
פלטפורמה טכנולוגית ייחודית להעברת אנרגיה וחישה של חומרים באמצעות קרינת RF – ממומש בתנור שהבישול בו מבוקר ומבוצע על פי פרופיל ממוחשב.
חברת גוג'י שנוסדה בשנת 2006. בטכנולוגיה של החברה משתמשת חברת מילה הגרמנית.
פיתוח תרופת הקופקסון המשפיעה על מערכת החיסון ומשמשת כתרופה לטרשת נפוצה.
פותחה במכון ויצמן למדע בידי מיכאל סלע, רות ארנון ודבורה טייטלבאום
התרופה מסייעת להאט את התקדמות מחלת הטרשת הנפוצה.
פותחה בידי פרופ' מישל רבל ממכון ויצמן למדע
פיתוח האזילקט לטיפול במחלת פרקינסון ובמחלת אלצהיימר, על ידי פרופ' מוסא יודעים וג'ון פינברג מהטכניון.
ריבסטיגמין (שם מסחרי אקסלון), לטיפול במחלת אלצהיימר, על ידי מרטה וינשטוק-רוזין מהאוניברסיטה העברית.
פיתוח תרופת הדוקסורובצין, לטיפול בסרטן השחלות והשד, שפותחה על ידי פרופ' אברהם גביזון באוניברסיטה העברית.
דוקסיל (Doxil) – הננו–תרופה הראשונה בתולדות הרפואה שאושרה על ידי ה-FDA ואשר במשך למעלה מעשרים שנות שימוש קליני טיפלה ביותר מ-700,000 חולי סרטן מסוגים שונים ברחבי העולם.
פותחה באוניברסיטה העברית על ידי פרופ' יחזקאל ברנהולץ, פרופ' אלברטו גביזון והסטודנט דאז, לימים פרופ', גלעד הרן.
התרופה הצליחה בניסויי הפאזה השלישית וקיבלה אישורי שיווק ב-18 מדינות כולל יפן, כל מדינות ה-EU וארצות הברית.
שוק הורמון הגדילה השנתי הוא כ - $4 מיליארד.
טיפול בסרטן על ידי עירוי תאי T עם קולטנים כימריים , שפותח על ידי פרופ' גדעון גרוס ופרופ' זליג אשחר ממכון ויצמן.
פיתוח תרופת ELELYSO – תרופה נגד מחלת גושה.
פיתוח תרופת הנקסובריד לטיפול בכוויות – התרופה עשויה מאנזימים המופקים מגבעולי אננס וג'ל סטרילי, וייחודה בכך שהיא מעכלת רקמות פגועות מבלי לפגוע בתאים הבריאים.
פיתוח תרופת הפוליהיל לטיפול בפצעים כרוניים קשיי ריפוי.
מבוסס על טכנולוגיה המשלבת משחה במרקם נוזלי ובה חומרים המעודדים גידול תאים, יחד עם כדוריות פוליסטרן טעונות במטען שלילי.
פיתוח ND0612 – תרופה למחלת פרקינסון הנמצאת בניסוי שלב III.
נרכשה על ידי חברת מיצובישי טנאבה בלמעלה ממיליארד דולר.
יצירת מעקפים בהנדסה גנטית – יצירת כלי דם חדשים שיעקפו סתימות בעורקים באמצעות הנדסה גנטית של רקמת כלי דם בריאה.
פרופ' משה פליגלמן ופרופ' בזיל לואיס, מבית החולים כרמל בחיפה.
טיפול פוטו-דינמי לסרטן הערמונית – הטיפול מבוצע בשני שלבים, בשלב הראשון מבוצע עירוי תוך-ורידי של תרופה רגישה לאור המופקת מבקטריוכלורופיל, הקרויה "תוקד מסיס".
בשלב השני נחשף הגידול לאור לייזר אינפרה-אדום קרוב, באמצעות סיבים אופטיים דקים, אשר מוחדרים לרקמת הערמונית בסיוע שיטות דימות מדויקות.
האור מפעיל את התרופה באופן מקומי וגורם ליצירת מולקולות רעילות המובילות במהרה לחסימת כלי הדם של הגידול ולהריסתם, ובסופו של דבר למות הגידול, מבלי לפגוע ברקמות השכנות ובתפקודן.
פותחה על ידי פרופ' יורם סלומון מהמחלקה לבקרה ביולוגית, ופרופ' אביגדור שרץ מהמחלקה למדעי הצמח והסביבה במכון ויצמן למדע.
הצלת הראייה במחלת ניוון רשתית באמצעות השתלת תאי גזע עובריים – פרופ' בנימין ראובינוף, פרופ' אייל בנין, וד"ר אסנת בוהדנה־קשטן, בית חולים הדסה.
קסדת Deep TMS – גריית מוח באמצעות סלילים אלקטרומגנטיים המייצרים שדות מגנטיים המשפיעים על קליפת המוח (Cortex) ומסייעים לטפל בהפרעות נפשיות כדיכאון, סכיזופרניה, אפילפסיה, מאניה-דיפרסיה ועוד.
טיפול בטרשת עורקים ומניעת אי-ספיקת לב – באמצעות פולימר ביו-קליני המפחית את הפלאק בעורקים ואת הדלקת במערכת כלי הדם.
פותח על ידי פרופסור איילת דוד מהמחלקה לביו-כימיה ופרמקולוגיה קלינית באוניברסיטת בן-גוריון, ופרופסור יונתן ליאור, מנהל המכון לחקר כלי הדם במרכז הרפואי "שיבא".
ExAblate – מכשיר אולטרסאונד מונחה MRI לטיפול בעומק הגוף באופן לא פולשני.
המערכת משגרת אלומות גלי קול ממוקדות שמעלות את הטמפרטורה של הרקמה הנגועה ל-60 מעלות ומשמידה אותו.
יתרונות השיטה שלא מצריכה אשפוז, עם פרופיל בטיחות גבוה, סיכון נמוך לזיהום וסיבוכים והתאוששות מהירה.
חברת אינסייטק מתמקדת בטיפול לשרירנים ברחם, סרטן הערמונית, ובטיפול במוח ברעד ראשוני במחלת פרקינסון.
הוקמה ב-1999 על ידי ד"ר קובי (יעקב) וורטמן.
שתל אלחוטי זעיר המנטר בעורק הראשי השמאלי את תפקודי הלב ולחץ הדם בחולים הסובלים מאי-ספיקת לב.
נוסדה ב-2011 על ידי אורן גולדשטיין, ד"ר אייל אוריון ורוני ויינשטיין.
שיטה להדפסה תלת-ממדית של רקמת לב מתפקדת על בסיס התאים מגוף החולה עצמו, פותחה על ידי פרופ' טל דביר במחלקה למיקרוביולוגיה מולקולרית וביוטכנולוגיה באוניברסיטת תל אביב.
דבק ביולוגי לאיחוי רקמות רכות כמו בקע ואיחוי המעי הגס לאחר כריתה חלקית – חברת המכשור הרפואי לייפבונד.
הוקמה ב-2007 על ידי ישי אתר ואורן פרייס בלום.
נמכרה ב-2020 לחברת המכשור הרפואי בארד.
אופטיון – קסדת גירוי חשמלי לטיפול בסרטן המוח – המכשיר מייצר למוח אותות החשמליים שמופנים כלפי הגידול, מונעים את התחלקות התאים, ומאטים את התקדמות המחלה.
המוצר משווק לחולים בסרטן מוח מסוג גליובלסטומה, שחלופות הטיפול בו מוגבלות ביותר.
החברה מפתחת מוצרים לטיפול בסרטן ריאות, סרטן לבלב וסרטן השחלות.
חברת נובוקיור הוקמה בשנת 2000 על ידי פרופ' יורם פלטי מהטכניון ומנוהלת על ידי המנכ"ל אסף דנציגר והיו"ר ויליאם דויל.
סירקדין – תרופה לטיפול בהפרעות שינה מבוססת מלטונין.
חברת נעורים שהוקמה על ידי נאוה זיסאפל.
מכשור רפואי לאבחון הפרעות נשימה בשינה, ולאבחון מוקדם של טרשת עורקים – באמצעות "אצבעון" המולבש על האצבע בעת השינה.
המצאה של פרופ' פרץ לביא, בניהול גיורא ירון.
קסדה לאיתור דימומים מוחיים – פותחה על ידי ד"ר ברוך בן דור, מנכ"ל חברת אינפרא סקנר.
הקסדה משתמשת באור אינפרא-אדום באורך גל המסוגל לחדור רקמות ועצמות.
טייטו קר – מכשיר לבדיקה רפואית ביתית, פותח על ידי דדי גלעד, מנכ"ל טייטו.
בדיקת דם לאבחון מחלות תורשתיות בעוברים, מייתרת בדיקת מי שפיר.
פרופ' גאונה אלטרסקו וד"ר דויד זאבי, בית החולים שערי צדק.
מערכת לאבחון נגיף ה'סארס' בתוך שעה – צוות פיתוח בראשותה של ד"ר שפרירה שי מחברת ביושאף החיפאית.
מיכשור אופטי שמתממשק לסמרטפון לבדיקת סרטן צוואר הרחם – חברת mobileodt.
טכנולוגיית ה-CT הדיגיטלית הראשונה בעולם – ייצור קרני רנטגן באמצעות רכיב MEMS, דבר שיוזיל את המכשיר פי מאה ויותר לעומת המכשירים המבוססים על נורת להט.
מלבד המחיר מדובר במכשיר קטן יותר, באיכות תמונות גבוהה, בהדמאה מולטי ספקטרלית ועוד.
חברת ננו-אקס אימג'ינג מנווה אילן שאותה ייסד רן פוליאקין.
התקן לניטור סימנים חיוניים – התקן בתצורת שעון יד או מדבקה לניטור רציף, לא פולשני ומדויק של 19 סימנים חיוניים הכוללים בין היתר: לחץ דם, ריווי חמצן בדם, קצב נשימה, קצב לב, תודעה, תפוקת לב, סיכון לשבץ, טמפרטורת גוף, צעדים וזיעה.
המכשיר מבוסס על סנסור לד בטכנולוגיה אופטית.
מייסדים: אריק בן ישי, יוחנן מאי וישראל סרוסי.
שרפלן – מכשיר לייזר רפואי שמחליף את איזמל המנתחים, פרי פיתוחם של עוזי שרון ויצחק קפלן.
מכשיר לייזר לטיפול בחולי גלאוקומה – הטיפול כולל איתור מיקום ההקרנה באמצעות עיבוד תמונה והקרנה של פולסי לייזר אל גבולות האישון.
תהליך אשר מאיץ את תהליך ניקוז הנוזלים מהעין, ומפחית בכך את הלחץ התוך עיני.
התהליך מתרחש בשנייה אחת פעם בשנה וחוסך טיפול ממושך בטיפות.
חברת בלקין לייזר הוקמה בשנת 2013, על ידי פרופ' מיכאל בלקין וד"ר זיו קרני.
מזרק מיוחד ללקיחת דמים מפגים – ייחודו של המזרק שאפשר להחזיר את כדוריות הדם האדומות למניעת אנמיה בפגים.
הדמית פנים כלי דם באמצעות עיבוד תמונה בזמן אמת עבור צנתורים – חברת וולקנו.
הוקמה על בסיס טכנולוגיה צבאית של חברת רפאל.
נרכשה על ידי חברת פיליפס.
הולוגרמה של אברי החולה בזמן אמת – חברת Imaging LTD יצרה מנגנון שיאפשר למנתחים ליצור הולוגרמות של האיבר המנותח בזמן אמת, ההולוגרמה מציגה את האנטומיה האמיתית של החולה במצב מציאותי.
PillCam – גלולה לבדיקת מעי ווושט – פותחה על ידי חברת גיוון אימג'ינג.
המערכת כוללת מצלמה דיגיטלית זעירה עם מקור אור שנבלעת כגלולה ומצלמת את כל מערכת העיכול.
המערכת משדרת את התמונות למקלט שנלבש כחגורה.
מחט עירוי "חכמה" – מחט עירוי (וונפלון) בעלת חיישן שנותן אינדיקציה קולית מידית בהחדרה נכונה לווריד.
פותח בידי חברת ווסקולר הישראלית.
משאבות ומדבקות אינסולין – חברת מדינגו.
נרכשה בידי חברת רוש השווייצרית.
מסתמי לב הניתנים להחלפה באמצעות צינתור – חברת ונטור.
חיישני גוף – חיישן זעיר העוקב ומדווח על תפקוד הלב בטכנולוגיה אלחוטית, שפותח על ידי חברת "רימון טכנולוגיות רפואיות" הישראלית, הושתל בלב מספר אנשים, במרכז הרפואי וולפסון בחולון באמצעות צנתור.
Foresee Home – מכשיר ביתי לבדיקה עצמית לגילוי מוקדם אצל חולי מחלת AMD, לגילוי החמרה במצב, פותח על ידי חברת נוטל ויז'ן.
עגלת תרופות ממוחשבת – מערכת לחלוקת תרופות מנוטרות מחשב, שבמרכזה עגלת תרופות ממוחשבת, שמורידות את אחוז התרופות השגויות שניתנות לחולים בבתי חולים – פותחה על ידי חברת MDG Medical.
אוקסימטר ידני – מתקן המודד את רמת החמצן בדם ואת מהירות הדופק, דבר המאפשר לחולי אסתמה להפחית את השימוש במשאף במידה ניכרת.
הומצא על ידי המהנדס ישראל סרוסי ופרופסור ארתור אידלמן.
Profound – אנליזה של ראייה ממוחשבת של צילומים רפואיים.
המוצר מאפשר לכל אדם להעלות צילומי CT ולקבל ניתוח מעמיק וחוות דעת רפואית עליהם.
באמצעות אלגוריתמים מבוססי ראייה ממוחשבת לעיבוד צילומים רפואיים.
פותח על ידי חברת Zebra Medical.
מערכת iLogic לאבחון מחלות ריאה – ניווט צנתר לאזור הריאה לצורך ביופסיה או אבחון מחלות אחרות בריאות, תוך הפקת מפה תלת־ממדית של מסלול האנדוסקופ מרגע כניסתו לגרון, תוך שימוש במגוון טכנולוגיות בתחומי עקיבה אלקטרו-מגנטית, עיבוד תמונה וכלים אנדוסקופיים.
חברת סופר-דיימנשן שהוקמה על ידי פנחס גלבוע.
נרכשה על ידי חברת קובידיאן האמריקנית ב-2012.
מכונות MRI קומפקטיות ושקטות לסריקת כף יד ופגים.
חברת Aspect Imaging (אספקט אימג'ינג) הישראלית.
SleepSense – חיישן ניטור השינה של סמסונג, שמנטר מדדי נשימה, דופק ותנועה ללא מגע ישיר בגוף האדם.
פותח על ידי חברת EarlySense מרמת גן.
Universal Neonatal Foot Orthotics (UNFO) – סדים אוניברסליים ביומכנים לתיקון עיוות בכפות רגלי תינוקות ללא צורך בניתוחים, פרי פיתוחו של ד"ר דאיזדה איזק, 2010.
PrePex – מכשיר זול לברית מילה ללא ניתוח.
מיועד לעולם השלישי כדי למנוע התדבקות באיידס.
שעון לביש לזיהוי הפרעות בקצב הלב וניטור פרמטרים חיוניים נוספים – המכשיר מזהה פרפור עליות אשר גורם להיווצרותם של קרישי דם שגורמים לשבץ מוחי.
קלאריטי – תצוגת עילית לבישה ושקופה למנתחים המקרינה מציאות מדומה ורבודה על משקף תוך כדי ביצוע ניתוח – חברת ביוניקס.
מכשיר קומפקטי לקרינת פרוטונים לטיפול ממוקד בגידולים סרטניים, שיחודו בעיקר בגודלו ובעלות נמוכה יחסית לטכנולוגיה מהסוג הזה.
חברת P-Cure נוסדה ב-2007 על ידי ד"ר מיכאל מאראש.
IceSense3 – מכשיר להקפאת גידולים סרטניים באמצעות הקפאה בחנקן נוזלי, בהליך זעיר-פולשני.
התהליך מתבצע באמצעות החדרת מחט דקה לאזור הגידול באמצעות הנחיה של אולטרה סאונד או CT והזרמה של חנקן נוזלי שהורס את הגידול מבלי לפגוע ברקמות הבריאות.
הטיפול אורך כ-20 דקות בהרדמה מקומית ואינו מצריך חדר ניתוח.
חברת אייסקיור (IceCure) שנוסדה ב-2012.
סדרת מכשירי לייזר לטיפולי קוסמטיקה, להסרת גלאוקומה עינית, ולהסרת שקדים, גידולים ואבני כליות.
נרכשה בפברואר 2020 ב-1.2 מיליארד דולר על ידי קרן ההשקעות בארינג פריווט אקוויטי אסיה.
מכשיר AnapnoGuard לניטור ובקרת הנשמה – מורכב ממכשיר בקרה עם צג דיגיטלי וסט צינוריות (צנרר תוך קני) המספק בקרה רציפה של הלחץ של הצינורית המנשימה הנמצאת במערכת הנשימה של החולה ואף מבצע במקביל פינוי אוטומטי של הפרשות.
חברת הוספיטק מכפר סבא שנוסדה ב-2006.
התקן סיוע לתהליך האינטובציה – חברת גייד אין מדיקל מנצרת שנוסדה ב-2015.
גלולת רנטגן נבלעת – בדיקה באמצעות גלולת הרנטגן מאפשרת לזהות פוליפים טרום סרטניים במעי הגס ואמורה להחליף בדיקת סקר רגילה.
המערכת מורכבת מגלולה שבה מצוי מקור קרינת רנטגן, מערכת לבישה של בקרה ושליטה המאכנת את מסלול הגלולה ומנהלת את ביצוע הסריקות.
ותוכנה מבצעת מיפוי דו-ממדי ותלת-ממדי של הדופן הפנימי של המעי הגס.
הבדיקה איננה פולשנית ואינה דורשת ניקוי המעי או הכנה מוקדמת.
אולטרסאונד ביתי - מכשיר אולטרסאונד זעיר שמאפשר סריקת נשים הריוניות משבוע 14. המכשיר מאפשר בפעם הראשונה בעולם, סריקה ופיענוח של דופק עובר, מי שפיר, מיקום השליה, תנועות ועוד והכל מהבית וסריקה על ידי משתמשת לא מיומנת.
המכשיר הומצא ופותח על ידי ד"ר אלעזר זוננשיין.
לאחר מספר שנים פלסאנמור החברה באמצעותה פותחה הטכנולוגיה קיבלה השקעה של 50 מיליון דולר מ-GE שגם מפיצה את המוצר באירופה, ארצות הברית ויפן.
הטכנולוגיה שד"ר זוננשיין המציא, התפתחה לייצור מוצר למדידת זקיקים לנשים בתהליך הפריה חוץ גופית IVF ולמדידת נוזלים בריאה לחולי כליות ואי ספיקת לב.
המצלמה הזעירה בעולם – מצלמה שגודלה 0.99 מילימטר, בעלת רזולוציה של 45,000 פיקסלים, המיועדת להשתלב באנדוסקופ זעיר, פותחה על ידי ד"ר אלעזר זוננשיין מחברת מדיגוס מעומר.
האופטופון – מכשיר המאפשר חישה מרחוק באמצעות האור.
משמש לציתות ומדדים רפואיים ממרחק, פותח על ידי פרופ' זאב זלבסקי מאוניברסיטת בר-אילן.
חיישן דופק אופטי – נמצא בשימוש במכשירים רבים.
פותח על ידי פרופ' זאב זלבסקי מאוניברסיטת בר-אילן.
סיב אופטי זעיר שעוביו כעשירית מילימטר (כעובי שערה) שיכול לשמש כאנדוסקופ לכלי דם.
Therm-App – מצלמה תרמית ממוזערת ראשונה מסוגה המתממשקת לסמארטפונים.
המצלמה ברזולוציה של 384 על 288 פיקסלים ומגיעה לטווח של מאות מטרים.
מצלמה אולטרה-ספקטראלית ממוזערת – אוניברסיטת בן-גוריון בנגב.
פרופ' אברהים עבדולחלים ופרופ' אדריאן שטרן.
חיישן LiDAR (סורק לייזר) ללא חלקים נעים שמיועד בעיקר לרכב אוטונומי.
החיישן מאפשר ליצור מיפוי תלת־ממדי של שטח מרוחק ומבוסס על חישת אור שמתייחס אל האור כגל, ויש לו יתרונות טכנולוגיים כמו אי סינוור של אור שמש וקבלת וקטור תנועה.
הוקמה ב-2009 על ידי דוד בן-בסט.
חיישן LiDAR (סורק לייזר) קטן וזול שמיועד בעיקר לרכב אוטונומי.
החיישן מאפשר ליצור מיפוי תלת־ממדי של שטח מרוחק בעלות נמוכה.
הוקמה בשנת 2016. לחברה חוזה עם BMW שצפויה להיות הראשונה שתתקין את החיישן ברכביה.
חיישן מולקולרי, ספקטרומטר אופטי זעיר, שמזהה הרכב חומרים באמצעות אור תת-אדום שמוקרן עליו מקרוב ומשדר את הנתונים לסמרטפון.